Torbjørn Anderssen
Store norske leksikon,Kunst og estetikk,Design,Norsk interiør- og møbeldesign
Torbjørn Andersen er en norsk designer. Han har for det meste tegnet møbler, men også glass, tekstiler og lamper.
Studier og Norway Says Andersen er uteksaminert fra Kunsthøgskolen i Bergen i 2002. Sammen med Andreas Engesvik og Espen Voll startet han designgruppen Norway Says i 1999. Utstillinger og priser Torbjørn Anderssen har deltatt på en rekke internasjonale utstillinger gjennom Norway Says, blant annet «100 % Norway» i London, samt utstillinger i Tokyo, New York, Milano og Stockholm. Norway Says har som gruppe mottatt en rekke priser, deriblant den svenske Bruno Mathsson-prisen i 2004. Han har mottatt Norsk Designråds Merket for god design, og Norsk Forms pris for unge formgivere i 2005.I 2007 fikk Anderssen sammen med Norway Says den svenske Torsten och Wanja Söderbergs pris, en av verdens mest prestisjetunge designpriser. Anderssen & Voll Høsten 2009 bestemte designerne i Norway Says seg for å oppløse firmaet og avslutte samarbeidet. Samme høst startet Espen Voll og Torbjørn Anderssen opp designfirmaet Anderssen & Voll. Året etter vant den nyetablerte duoen Designprisen fra Norske Industridesignere og NTNU (2010). I 2011 ble Anderssen & Voll kåret til årets designere i Bo Bedre. Spaltist og professor Torbjørn Anderssen skrev ukentlige spalter om design for Dagbladet i perioden 2007 til 2010. Ved siden av å være designer og gründer har han vært professor II i Møbeldesign ved Kunst- og Designhøgskolen i Bergen siden 2010. Les mer i Store norske leksikon interiørarkitekt industridesign tekstil Eksterne lenker Anderssen & Voll Litteratur Yvenes, Marianne og Widar Halén (2009). Norway Says 10, Nasjonalmuseet for Kunst, Arkitektur og Design